cyanic-selkie/wikianc huggingface dataset:
Божествена комедија
Осврт кон делото
Површински гледано, поемата го опишува измисленото патување на Данте низ пеколот, чистилиштето и рајот, но гледано на подлабоко ниво поемата алегорично го претставува патувањето на душата кон Господ. Во тој поглед, Данте се послужил со средновековна христијанска теологија и филозофија, особено со делата на Тома Аквински.
Основната порака на „Божествената комедија“ е дека човекот, кој се наоѓа во мракот на заблудата гревот, за да се спаси, најпрвин мора да се соочи со самиот грев („Пеколот“), потоа да се исчисти од вината („Чистилиштето“) и најпосле, со чиста душа да се искачи во кралството на блаженството („Рајот“). Како што може да се забележи, филозофската концепција на Данте е целосно средновековна, исто како и неговото географско сфаќање на вселената: Земјата е центар на вселената, највисокото небо е небото на најголемото блаженство, а наголемата несреќа се наоѓа во центарот на Земјата, т.е. во пеколот. Токму во „Пеколот“ е содржана најсилната поетска страст на Данте, која истовремено е најблиска до трагичната човечка стварност. Во „Пеколот“ доаѓа до израз неговиот моќен поетски глас, топол и помалку обременет со филозофски призвуци, осцилирајќи меѓу гневен крик и машки повик на слога и праведност. „Пеколот“ е дело исполнето со фантастична драматичност и богато со страсна човечност.
Боженствената комедија како тема во уметноста и во популарната култура
Боженствената комедија била инспирација на бројни дела од уметноста и популарната култура, како:
Павилјон Малта
Павилјон Малта (Malta Köşkü) — отомански павилјон кој се наоѓа во дворот на палатата Јилдиз, во Истанбул, Турција.
Историја
Павилјонот Малта се состои од два спрата и бил изграден од страна на османлискиот султан Абдул Азис како ловна вила. Зградата била дизајнирана од архитектот Саркис Балјан во необарок стил во 1870 година. Кога султанот Абдулазис бил симнат од престолот во 1876 година, неговиот внук Мурат V (владеел 30 мај - 31 август, 1876) бил издигнат на престолот. Сепак, тој бил симнат од власта по само 93 дена со образложение дека е ментално болен и бил заменет со неговиот брат Абдул Хамид II, кој наредил Мурат да биде однесен во овој павилјон.
Зад овој павилјон се одржало и судењето на големиот везир Митхад-паша, кој за време на притворот бил мачен во подрумот. По основањето на Република Турција, павилјонот како и многу други османлиски комплекси останале неискористени и запустени подолг период. Во 1979 година Турската автомобилна асоцијација потпишала договор со истанбулските власти за зачувување на резиденцијата, по кое следувала реставрација на објектот и негово отворање во 1982 година. Денеска објектот се користи како ресторан.
Цесија
Цесија претставува договор за отстапување на побарување од еден на друг доверител. Со цесијата се врши пренос на некое отуѓиво побарување од дотогашниот доверител (цедент) на нов доверител (цесионер) при што должникот (цесус) треба да ја исполни обврската кон новиот доверител.
Редовна цесија
Основниот облик на цесија се состои во тоа што доверителот (цедентот) му го отстапува на примачот (цесионерот) своето побарување што го има кон некој должник (цесусот). Притоа, воопшто не е потребно должникот да даде согласност за префрлање на побарувањето од еден на друг доверител, но цедентот е должен да го извести должникот дека обврската треба да ја изврши кон нов доверител. Со договорот за пренос се префрла не само основниот долг (главното побарување), туку и сите споредни побарувања кои произлегуваат од него.
Цесија наместо исполнување
Посебен облик на цесија е цесијата наместо исполнување каде што цедентот е секогаш цесионеров должник и затоа помеѓу нив се склучува договор заради подмирување на цесионеровото побарување од цедентот. Овој облик е најчесто применуван и најраспространет во праксата. Притоа, со склучувањето на договорот за цесија, побарувањето од цедентот преминува од цедентот на цесионерот, а во истиот момент се гаси обврската на цедентот кон цесионерот.
Кај овој облик на цесија, истовремено течат два вида законска казнена камата и тоа, каматата што тече на цесусовиот долг кон цедентот и каматата што тече на цедентовиот долг кон цесионерот. Кај првиот вид камата соодветно се применува одредбата што важи за редовната цесија, т.е. на цесионерот му припаѓа идната камата (од денот на отстапувањето на побарувањето до неговата наплата до должникот), како и достасаната камата до денот на отстапувањето согласно соборивата законска претпоставка, доколку не е договорено поинаку. Истовремено тече камата и на цедентовиот долг кон цесионерот и тоа до моментот на достасувањето на долгот до неговата наплата. Според членот 302 од Законот за облигационите односи, доколку побарувањето што се пренесува е веќе достасано, полезно е во самиот договор за цесија точно да се наведе дали цедентовиот долг се подмирува во целост. Во спротивно, може да се претпостави дека со договорот за цесија не згаснал целиот долг, туку само делот од долгот што е разлика меѓу вкупниот долг (главницата заедно со законската казнена камата која е достасана до денот на отстапувањето) и износот на отстапеното побарување (главницата на цесусовиот долг со казнената камата која е достасана до денот на пренесувањето).
Цесија заради осигурување
Цесијата заради наплата и цесијата заради осигурување во правната теорија се познати како фидуцијарни цесии, бидејќи нивната главна цел не е подмирување на цедентовата обврска кон цесионерот, туку целта е осигурување на цесионеровото побарување, т.е. наплата на долгот од цесусот, а заради подмирување на цедентовиот долг под непосредна контрола на самиот цесионер како доверител. Предноста на овој облик на цесија е тоа што цесионерот го задржува своето побарување кон цедентот и на тој начин неговиот ризик од неможност за наплата на побарувањето значително се намалува, имајќи предвид дека пред да го склучи договорот за цесија, цесионерот добро ќе го испита бонитетот на цесусот и основаноста на цедентовото побарување од цесусот. Кај овој облик нема никакви дилеми за законската казнена камата, зашто исто како главниот долг, така и казнената камата која ја должи цедентот се гаси дури откако цесионерот целосно ќе го наплати побарувањето до цесусот, а во спротивно, целосниот ненаплатен дел тој може да го побарува од цедентот.
Цесијата во македонското законодавство
Во македонското законодавство, предвидена е одредба со која е забрането обврските помеѓу правните субјекти да се плаќаат со цесија или преку друг облик на плаќање со пресметка доколку учесникот во платниот промет има блокирана трансакциска сметка. Почетокот на важење на оваа одредба, согласно членот 1 од Законот за изменување и дополнување на Законот за платниот промет, е одреден за 1 јануари 2014 година. Инаку, до донесувањето на Законот за платниот промет, кој влезе во сила на 1 јануари 2008 година, повеќепати била одложувана примената на оваа одредба за забрана за плаќање на обврскиет преку цесија.
Димитар Несторов
Основно образование стекнува во Струга, а класична гимназија завршува во Битола. Потоа учителствува во родниот град Струга. За време на Балканските војни учествува како доброволец во Македонско-Одринското востание. Потоа заминува во Швајцарија каде во Женева студира на Медицинскиот Факултет на кој дипломира во 1918 година. По дипломирањето уште две години останува во Швајцарија заради потребите на неговото интензивно ангажирање во политичките активности на македонската интелегенција во Швајцарија. За тоа време е секретар на Главниот одбор на македонските друштва во Швајцарија. Во таа улога настојувал да се влијае на релевантните меѓународни форуми во Европа за праведно решавање на македонското прашање афирмирајќи го правото на Македонците слободно да располагаат со својата судбина. Несторов е автор на прогласот на македонската интелегенција од Швајцарија "La femille" објавен септември 1918 година. Во апелот се известува широката меѓународна јавност за формирањето "македонско друштво за независна Македонија и за нејзина преродба врз федеративна основа согласно со Друштвото на Народите".
Во Струга се враќа во 1920 година а по воениот рок започнува приватна лекарска пракса во Битола. Од 1932 до 1941 година работи како началник на санитарното одделение на Битолската општина.
Во 1943 година во домот на д-р Несторов во Битола е формиран народноослободителниот комитет кој постепено прераснал во вистински орган на народната власт иако делувал илегално, обезбедувајќи ги потребите на борците и штабовите на 49-та НО Дивизија и 7-та Македонска бригада. Заради ваквата револуционерна дејност на д-р Несторов од страна на бугарската окупациона власт е интерниран во логорот Чучулигово во Пиринска Македонија, каде останува една година. По враќањето во Битола продолжува да работи како лекар истовремено учествувајќи во антифашистичките активности и НОБ во Македонија. Во октомври 1944 година д-р Димитар Несторов е кооптиран за член на АСНОМ од Битола. На Второто заседание на АСНОМ 1945 година избран е за потпреседател на Президиумот на АСНОМ. Во меѓувреме за постигнатите резултати во работата со одлука на Претседателството на АВНОЈ д-р Димитар Несторов е одликува со Орден за заслуги за народ од втор ред.
Од 1946 до 1948 година е избран за министер без портфел во Владата на ФНРЈ во Белград и истовремено врши функција на прв министер за здравство како Претседател на Сојузниот комитет за народно здравје на ФНРЈ. Во таа улога на сојузен министер за здравје ја потпишува одлуката за основање Медицински факултет во Скопје и во Сараево. На 31 декември 1948 година е избран на должност Претседател на Народното Собрание на НРМ. На оваа должност останува докрај на мандатот 1951 година. Работниот век го продолжува како активен лекар во Демир Хисар и Битола каде е повеќе години управник на Здравствениот дом, а работи како дерматовенеролог до пензионирањето 1964 година.
Д-р Димитар Несторов умира во Ниш 1968 година во домот на неговата ќерка проф. д-р Лилјана Несторова Милојевиќ. По волја на д-р Несторов погребан е во Битола со достоинство и високи почести од Медицинскиот центар, Сојузот на борците и граѓаните на Битола.
Тројцата јунаци и принцезата на Египет
„Тројцата јунаци и принцезата на Египет“ е руски анимиран филм на студиото „Мил“ и осми цртан филм од циклусот „Тројца јунаци“. Објавен е на 28 декември 2017 година.
Заплет
Пред 3000 години, Дедо Мраз воспоставил рамнотежа помеѓу топлината и студот и ја поделил годината на 12 месеци. Дедо Мраз имал помошник Дурило, кој бил унапреден во резервен тринаесетти месец. Незадоволен од својот статус, Дурило го краде волшебниот стап и санката со ирваси од Дедо Мраз со цел да го наруши балансот на топлината и студот. Но, за да го исполни планот, нему му е потребна силата на руските јунаци. За да ги привлече во Египет, каде што се наоѓа Чашата на животот, Дурило со двајца разбојници ја организира новогодишната прослава и имитира киднапирање на сопругите на јунаците, додека тој се преправа дека е Дедо Мраз и ветува дека ќе им помогне.
Дурило и јунаците летаат кон Египет на санката на Дедо Мраз, а по нив на Змејот Горинич брзаат, Принцот и Јулиј кој горат од желба да ги земат богатствата од египетската пирамида. Пристигнувајќи на местото, Дурило, со помош на јунаците, го отвора влезот во пирамидата. Игнорирајќи ја наредбата на разбудената Сфинга да положат заклетва на Огнот чувар, Дурило го замрзнува со стап. Илја и Добриња случајно паѓаат под негово влијание. Еленот се обидува да го однесе стапот кај Дурило, гризејќи ја неговата основа, но Дурило не го забележува тоа и се крие во пирамидата.
Алјоша трча по него, а елените оставени сами на себе летнале назад кон север. Набрзо Горинич и принцот со Јулиј летналет кон Сфингата. Земајќи ги замрзнатите јунаци за мумии, тие, на иницијатива на Јулиј, одлучуваат да влезат во пирамидата. Преголемиот Горинич не можел да влезе и останал надвор.
Во пирамидата Дурило, Алјоша, Принцот и Јулиј залутале без да се судрат едни со други. Сакајќи да се ослободи од непотребниот придружник, Дурило случајно го испраќа во темна просторија, што се покажало дека е излез за итни случаи од пирамидата. Еднаш во Нил, тие наидуваат на крокодили, од кои бегаат со помош на фокус за исчезнување. Дурило повторно се обидува да се ослободи од Алјоша, поставувајќи свлечиште и не дозволувајќи му да излезе на брегот, но Алјyоша сепак дошол по него.
Во тоа време, сопругите на јунаците се ослободени од заробеништво од колибата на арамиите. Ги однеле двајцата киднапери во куќата на Алјоша, но тие не ги нашле своите мажи дома. Но, во куќата дошол вистински Дедо Мраз, кого јунаците најпрво го замениле со Дурило, го врзуваат и го затвораат во оставата на чајната кујна. Сепак, волшебникот Дедо Мраз се ослободил и им ја раскажал приказната со планот на Дурило, кој го киднапирал неговиот елен и сакал да ја уништи зимата. Дедо Мраз создал воздушен облак со кој ги испратил сопругите на јунаците во Египет. Тие пристигнале во моментот кога Змејот Горнич и Добриња веќе ја ослободувале Илја од мразот.
Љубава трча кон гробницата по Алјоша. Добриња и Илја брзале по неа и се бореле со џиновските скорпии во првата сала. Горнич, Алјонушка и Настасија чекале надвор. Во меѓувреме, принцот и Јулиј случајно наишле на саркофагот со Нефертити и во нејзините раце виделе клуч, што според Јулиј ќе им овозможел да добијат богатството. Јулиј случајно ја разбудил принцезата со својот бакнеж. Тој и принцот го укралет клучот и избегале, а кога Нефертити ги отворила очите, го видела Алјоша како поминува покрај неа. Мислејќи дека токму тој ја разбудил од сон, таа се вљубила во него.
Алјоша го стигнал Дурило во подземниот град, каде што принцот и Јулиј влегле по нив, поминувајќи покрај скелети што танцуваат. Дурило му кажал на Алјоша дека всушност не се овде вашите жени, но со помош на јуначка сила можете да организирате вечно лето низ целиот свет. Алјоша, под влијание на Дурило, го активира механизмот, префрлајќи ја Чашата на животот кон топлината. Во Киев, слабеејќи од горештините, неговите елени летаат кон Дедо Мраз, на кој тој брза назад кон Египет.
Среде случувањата, Алјоша разбира дека вечната топлина нема да доведе до ништо добро, бидејќи поради сушата повеќе нема да има берба на зеленчук и сите живи суштества ќе умрат. Тој одлучил да го врати огнот во рамнотежа, но го спречуваат Дурило и мумифицираниот свештеник и населението на подземниот град што пристигнале. Алјоша и Дурило ги врзуваат, тогаш се појавува Нефертити, која игра свадбен танц. Зад грбот на мумиите, принцот и Јулиј, завиткани со завои, ползат. Вториот го вметнува клучот во дупката на дното на механизмот на садот, очекувајќи да ја отвори вратата од просторијата за богатство, но наместо тоа, Чашата на животот се префрла кон студот, огнот се гаси и клучот се крши. Започнало глобално замрзнување.
Во тоа време, Илја и Добриња конечно ја одминуваат огромната чувар-мумија и, заедно со Дедо Мраз и Љубава, се појавиле сред церемонијата. Нефертити го свртува последниот сончев зрак што навлегува во пирамидата. Јунаците подигнуваат конвексен лебдечки мраз и, користејќи го како леќа, разгоруваат оган врз Чашата и ја доведуваат во првобитна состојба. Мразот се топи. Свештеникот организира прослава, јунаците со своите жени, Дедо Мраз, Дурило, Принцот, Јулиј и Змијата Горнич се враќаат во Киев. На пат, Дедо Мраз му прави услуга на Дурило, давајќи му го денот на 29 февруари.
Во Киев се организира новогодишна прослава како надоместок за нарушениот претходен празник од страна на Дедо Мраз. Притиснат од Јулиј, принцот им посакува на сите присутни (на кои им се придружуваат Тихон, Баба и магарето Мојсеј) богатство и растечки плати во наредната година.
Новелизација
Во 2017 година, под авторство на Наталија Каменских, била објавена новелизација на цртаниот филм со исто име. Книгата речиси буквално репродуцира сцени од цртаниот филм, чии рамки се земени како основа за илустрациите. Новелацијата е наменета за читатели од шест години.
Јонтен Ѓацо
Јонтен Ѓацо (1589-1616) бил четвртиот далај-лама. Како внук на монголскиот владетел Алтан Кан тој е единствениот далај-лама шпто не бил Тибеќанец, ако се смета дека честиот далај-лама Цангјанг Ѓацо кој бил Манпа (етничка група слична на Тибеќаните) се смета дека е Тибеќанец.
Јонтен Ѓацо бил контроверзен бидејќи бил разочаран од Монголците во веројатен обид за контрола над Тибет. Манастирите Гелугпа сепак го признале задалај-лама. Во 1601 година заедно со своите советници Монголци тој отишол во манастирот Дрепунг каде што тој учел од четвртиот панчен-лама Лобзанг Чоќи Ѓалцен.
Многу Тибеќани не го признаваат и се обидуваат да ја повратат моќта, поддржани од наредбата на учењето Кагју. Ова предизвикало граѓанска војна, а Јонтен Ѓацо бил принуден да ја напушти Ласа. Тој умрел во сомнителни околности на возраст од 27 години.
Нинешам
Нинешам е населено место и седиште на општина Нинешам, округот Стокхолм, Шведска со 13.510 жители во 2010 година.
Додека интересот за областа како потенцијално корисно пристаниште растело од средината на 19 век, само по отворањето на железничката станица до Стокхолм во 1901 година, започнал Нинешам да се развива. Во текот на раниот 20 век, Нинешам станал добро познат и како бањски град, иако повеќето такви објекти биле затворени пред крајот на Првата светска војна. Главните индустрии биле фабриките на телефонската компанија во државна сопственост во 1916 година и рафинерија за нафта изградена во 1928-1929 од „Аксел Аксон Јонсон и Ко“.
Секое лето се организира забава на пристаништето, како и локални саеми за занаетчиство. За време на овие настани, парниот воз често поминува до и од Стокхолм. Во текот на летните месеци, пристаништето е преполно со бродови од сите големини и е исполнето со посетители и со месното население. Постојат голем број на ресторани и бутици со домашно произведени производи. Главниот град е модерен, а зградите немаат уникантни одлики. Во средината на градот има една библиотека и едно кино, а ограничен број продавници кои главно се за локална трговија.
Многу луѓе во Нинешам живеат во станбени блокови, но нема згради висина поголема од 10 ката. Исто така, има многу вили и куќи со тераси распространети низ градот. Животот во Нинешам е опуштен во споредба со вревата на Стокхолм. Околната природа и морето обезбедуваат многу можности за фотографирање откако се излага од центарот на градот. Степенот на криминал е низок.
Нинешам е опслужена со приградска железница Стокхолм (Пенделтог) и неколку автобуски линии.
Популарната пејачка Маја, и хокејистот Кент Нилсон биле родени во Нинешам.
Овчар (планина)
Овчар – планина во западна Србија, нејзиниот врв се наоѓа на 10,5 км западно од центарот на Чачак и е висок 985 м. Овчар заедно со планината Каблар ја формира Овчарско-кабларската Клисура низ која тече Западна Морава.
На планината Овчар некогаш се наоѓал вулкан кој денес е угасен. На врвот се наоѓа телевизиска антена и предавател на Радиотелевизија Србија. Предавателот настрадал за време на бомбардирањето на НАТО на СР Југославија. Денес е обновен и покрај него се наоѓа видиковец со поглед на градот Чачак.
Дел од оваа планина е заштитен како природно богатство на Република Србија. Овчар е туристичко одредиште кое е дел и од понудата на туристичките организации. Недалеку од планината се наоѓа познатата Овчар Бања.
На патот кој води за Овчар Бања покрај Овчар Планина, се наоѓаат 12 манастири и пар црквички. Месното население овие манастири ги нарекува Српска Света Гора.
Филофобија
Филофобија е страв од вљубување.
Опис на пореметувањето
Она што го предизвикува овој страв е непријатно искуство во минатото, најчесто невозвратените чувства. Веќе доживеаното чувство на вљубеност предизвикува чувство на немоќ, неспособност за контрола на мислите, несвесно или свесно идеализирање на саканата личност. Кај личностите кои патат од филофобија, почнува да важи правило дека „единствено добро од минатото е тоа што тоа е веќе само минато“. Таквите личности на минатото гледаат како искуство кое им помогнало да разберат дека не е потребно повторно да се изгорат на истиот оган.
Кај таквите личности владее сваќање дека „незаљубеноста“ значи припадност на самиот себе. Тоа го зајакнува чувството на моќ, самоконтрола, но и емотивната изолација. Личностите кои патат од филофобија успеваат да започнат врска, имаат желба за партнери, но до одреден степен. Доколку почувствуваат дека тука има заплет на чувства, тие едноставно бегаат, бидејќи имаат фобија од тоа. Се плашат да не се вљубат, бидејќи по нивно разбирање, тоа значи дека повторно ќе се отворат себеси, и со тоа ќе станат немоќни, нема да бидат свои и ќе бидат ранливи. Додека пак несвесно се вљубат тие тоа го негираат самите на себе, се убедуваат во спротивното, и таквите личности создаваат уште поголем ѕид кој ги разделува од нивните емоции.
Самовљубеност
Самовљубеност е негирање кон самиот себе, бидејќи и евентуалните чувства кои постојат кон другата личност, тие го пренасочуваат кон себе, така штитејќи се себеси и убедувајќи се дека не се вљубени. Постојано се на опрез, секој чекор однапред го планираат за да ги спречат „неконтролираните мисли“ за друга личност. Гледајќи на другите вљубени личности, не гледаат на тоа колку е тоа убаво, туку се гледаат себа и го гледаат крајот. Филофобијата единствено може да престане со ослободување од самиот страв.
Список на државни водачи во 956 година
Ова е список на државни водачи во 56 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Битка кај Плиска
Битката кај Плиска се одвила на 26 јули 811 година во близина на Плиска, денешна Бугарија, помеѓу силите на Византиското Царство и силите на Бугарија. Битката е дел од Византиско-бугарските војни, а завршила со победа на Бугарите и убиство на византискиот цар Никифор I.
Позадина
Во периодот 808-809 година хан Крум го поддржал бунтот на Прабугарите во долината на реката Струма, приклучувајќи им ги земјите кон својата држава. Во 809 година бугарските војски предводени од хан Крум, ја зазеле византиската тврдина Сердика. Одговорот на византискиот цар не задоцнил кога во почетокот на 811 година Никифор I организирал воен поход кон Плиска, главниот град на бугарските ханови.
Кан Крум презел дипломатски мерки за мир, но Никифор го отфрлил неговиот преедлог "поради сопствените злонамери и поради едномислието на своите советници". Царот лично ги повел тагмите по Стара Планина и на бугарска територија влегол на 20 јули 811 година. Во наредните три дена, Никифор пристигнал пред портите на бугарската престолнина Плиска и започнал со нејзина опсада.
Византискиот воен поход се одликувал со невидени злосторства над месното население, кое било подложено на колење без разлика на пол и возраст. Крум повторно се обратил кон него со следниве зборови: "Ете, ти победи. И затоа, земи, што ти е потребно, и оди си со мир". На тој начин Крум сакал да ја заштити земјата од понатамошни злосторства и разрушување. Но, византискиот цар опседнат од успесите, не сакал да слушне за мир.
Подготовка
Откако византискиот цар ја ограбил и уништил резиденцијата на Крум, заминал кон Цариград како победник. Додека византискиот цар бил зафатен со целосната пропаст и уништување на Плиска, Крум ги мобилизирал сите расположливи сили и се подготвил за одмазда. Тој бил разгневен, како од одбивањето на царот да склучи мир, така и од невидените злосторства, грабежи и самоволие од византиските сили. Бугарите ги опколиле влезовите и излезите на планинските премини со дрвени бедеми и направиле заседи во тесните грла.
Кога Никифор научил дека патот за повлекување е отсечен започнал очајнички да зборува: „Дури и да бевме крилести, никој да не се надева дека ќе побегне од пропаста.“ Крум ја собрал војската и во текот на ноќта спроти сабота, 26 јули 811, ги нападнал византиските војници.
Битка
Во теснините на Врбишкиот превој се случило страшно колење. Рано наутро, Бугарите се нафрлиле врз шаторот на Никифор, каде што тој бил убиен. Во нападот освен царот загинале многу истакнати големци и војводи, како патрициј Теодосиј Саливара, стратегот на источните војски патрициј Роман и стратегот на Тракија. Многу офицери и безброј многу војници загинале во планинските теснини. Летописецот Теофан забележил: "Целата христијанска убавина загина!". Ставракиј, синот на Никифор, тешко ранет во грбот, успеал да избега жив и во големи страдања пристигнал во Адријанопол (Едрене). По неколку недели починал во Цариград.
Поразот на цар Никифор во Врбишкиот превој на 26 јули 811 година ја избавило Бугарија од страшна опасност. Бугарите успеале да ја зацврстат својата територија на запад, заедно со Сердика и се обезбедиле од идни напади од страна на Византија.
Последици
Бугарскиот хан се прославил како победник над византискиот цар. Битката претставувала спектакуларна воена и политичка победа, бидејќи Никифор I бил вториот византиски цар, по Валенс 400 години порано, во целата десетвековна византиска историја, еден цар да биде убиен во битка. Последниот цар Константин XI исто така загинал од непријателското оружје, но тоа се случило при падот на главниот град Цариград во 1453 година, кога судбината на некогашната империја веќе била решена.
Според летописот, кога била отсечена главата на Никифор, Крум го исчистил неговиот череп и со гордост наздравувал со него кога пиел со неговите советници.
Поразот на Византија во Битката кај Плиска имало големи последици. Угледот на византискиот цар бил намален а за имеријата следувале тешки години. По славната победа на Крум, Бугарската империја започнала да има голема улога во југоисточниот дел на Европа.
Список на македонски книги од 2009 година
Следува список на книги од македонски автори издадени во 2009 година. Можно е списокот да е нецелосен.
Дигитална уметност
Дигиталната технологија влијае врз трансформирање на традиционалните уметнички техники како сликарството, цртежот и скулптурата, истовремено создавајќи и нови уметнички форми, како што се нет уметност, дигитална инсталациска уметност, и виртуелна реалност, кои веќе се прифатени уметнички практики. Во поширока смисла, поимот "дигитална уметност" се користи за означување на современа уметност што користи методи на масовно производство или дигитални медиуми.
Селско месо
Селско месо е традиционално македонско и балканско јадење од свинско месо и печурки. Најчесто се користат следниве состојки: свинско месо, парчиња кромид, сушено месо, говедско, домати или кечаш, крем сирење, печурки, пиперки, зачини, вино и сол. Традиционално се подготвува во земјен сад. Постојат варијанти на селско месо, а една од тие варијанти се нарекува селска тава. Во некои краишта. се додава и пилешко месо.
Подготовка
Месото се сече на коцки и се пржи. Потоа во истиот сад се додаваат: исечканиот кромид, магдоносот, печурките (маринирани или свежи) да се пржат околу 10 минути. Сето ова се претура во земјен сад, и заедно со останатите зачини, вода и вино се пече два до три часа.
Zippo
Zippo запалка која е еднократна метална запалка произведени од страна на американски Zippo производство на компанијата на Брадфорд, Пенсилванија, Соединети Американски Држави. Илјадници различни стилови и дизајни се направени во осум децении од нивното воведување, вклучително и воени верзии за специфични полкови. Од неговиот изум „Зипо“ се продаваат низ целиот свет и се опишани како „легендарен и посебен симбол на Америка“. Во 2012 година компанијата произведе 500 милиони единици .Од своето основање, Zippo Lighters беа скоро исклучиво произведени во Соединетите Држави, со исклучок на оние произведени во Нијагара, Канада (операција која оттогаш е затворена).
Историја на компанијата
Американецот George G. Blaisdell основал компанијата за производство на Зипо во 1932 година и го произвел првиот запалка на Зипо на почетокот на 1933 година, инспириран од австриски запалка на слични дизајни, направени од IMCO. Го доби своето име затоа што на Блајзел му се допадна звукот на зборот „ патент “ и „зипо“ звучеше помодерно. На 3 март 1936 година, беше даден патент за запалката Зипо.
Запалките на Зипо станаа популарни во армијата на Соединетите држави, особено за време на Втората светска војна - кога, како што наведува мрежната страница на компанијата, Зипо „престана да произведува запалки за потрошувачки пазари и целото производство го посвети на американската војска“. Период Zippos беа направени од месинг, но Zippo користеше црна пукнатина завршена челик за време на воените години, поради недостаток на метал. Додека компанијата за производство на Zippo никогаш немала официјален договор со војската, војниците и персоналот на вооружените сили инсистирале на тоа дека базата за размена (BX) и продавниците за размена на пошта (PX) го носат овој баран запалка. Додека порано беше вообичаено да се има „Зипопос“ со овластени значки, единечни гребени и ознаки за поделба, стана популарен меѓу американските војници од војната во Виетнам, за да ги добие нивните Зипоси врежани со лични мотото. Овие запалки сега се барани по колекционерски предмети и популарни сувенири за посетители на Виетнам.
По Втората светска војна, запалката „Зипо“ сè повеќе се користи во рекламирањето од страна на компании големи и мали во текот на 1960-тите. Голем дел од раното полесно рекламирање на Zippo се уметнички дела насликани со рака, и како што технологијата се развива, така има и дизајнот и финишот на запалката Zippo. Основниот механизам на запалката Zippo остана непроменет, но тие се претворија во популарен моден додаток, со огромен спектар на произведени уметнички дизајни.
Во 2002 година, Zippo ја прошири својата линија на производи за да вклучи разновидни повеќенаменски запалки, кои се познати како Zippo MPL. Ова беше проследено во 2005 година со помош на запалка за надворешни работи, познат како ОУЛ. Овие запалки се напојуваат со бутан. Во август 2007 година, Зипо објави нов запалка, наречена Zippo BLU.
Музејот наречен „Ципо / центар за посетители“ се наоѓа во Бредфорд, Пенсилванија, во 1932 година Зипо диск. Оваа 15000 sqft зградата содржи ретки и обичајни изработени Zippo запалки, а исто така ја продава целата линија Zippo. Музејот беше прикажан на програмата НПР Викенд Издание во недела, 25 јануари 2009 година. Музејот исто така содржи огромна колекција на ножеви Case. Од 60-годишнината на компанијата Зипо во 1992 година, се произведуваат годишни изданија за колекционерите на Зипо.
Од 1949 до 2002 година, „Зипо“ се произведуваше и во Нијагра, Онтарио, Канада. Од 1933 година, произведени се над 500.000.000 запалки Zippo.
Во март 2011 година, поради значително намалување на продажбата од 18 милиони запалки годишно во средината на 90-тите години на околу 12 милиони запалки годишно неодамна, во комбинација со зголемен притисок врз луѓето да не пушат, компанијата Zippo Manufacturing Co. се обиде да понуди поширок спектар на производи со употреба на името Зипо, како што се часовници, облека за слободно време и колонгска вода. Оваа стратегија е слична на успехот на Victorinox Swiss Army Brands Inc., кој има продадено часовници, багаж, облека и мирис.
На 5 јуни 2012 година, компанијата го произведе својот 500.000.000-та запалка и ја прослави 80-годишнината. Во 2018 година, Зипо го објави заштитниот знак на звукот на својот неотпорен запалка, правејќи го клипот на запалката Zippo официјално еден од најпознатите звуци во светот.
Лакаица
Лакаица — село во Општина Струга, во областа Дримкол, во околината на градот Струга.
Географија и местоположба
Селото се наоѓа во областа Голо Брдо, сместено меѓу планините Јабланица на југ и Радук на север. Оддалечено е 22 километри северозападно од Струга.
Историја
На крајот на век, селото било дел од Струшката нахија во рамките на Охридската каза, во Отоманското Царство.
До 1913 година, земјата на денешното село Лакаица била дел од селото Стеблево, која главно се користела како пасиште. Во 1913 година, Стеблево попаднало во границите на Албанија и неговата земја била поделена помеѓу Албанија и Србија. Стеблевчани го основале селото Лакаица на српска територија, која зафаќа една четвртина од земјата на Стеблево.
Население
Во 1961 година селото Лакаица имало 84 жители, додека во 1994 година живеат само седум жители, сите Македонци.
На пописот од 2002 година, во селото се забележани само 3 постојани жители, сите Македонци.
Според последниот попис од 2021 година, во селото немало жители.
Родови
Лакаица е македонско село.
Родови во Лакаица се:
NGC 4674
NGC 4674 — спирална галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4674 се споменува и како MCG -1-33-5.
Кукуш (област)
Кукуш или Кукс (Qarku i Kukësit) — област во Албанија. Таа се состои од окрузите Хас, Тропоја и Кукуш и нејзиниот главен град е Кукуш (Кукс). Според пописот од 2010 година во областа живеат 79.303 жители.
На копно се граничи со следниве области:
NGC 4674
Откривање
Објектот е откриен на 5 мај 1836 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4674 е од видот SBa/P. Видливиот сјај со голо око изнесува 13,1 m, а оној во рамките на интервалот од минималната до максималната честота 14,1 m, додека површинскиот сјај изнесува 13 m/лм2. NGC 4674 има привидни димензии од 1,6' х 0,5'.
Други поделби
Проучување на NGC 4674 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 43050. Во рамките на атласот на длабокото небо, Уранометрија 2000.00, објектот припаѓа на групата означена со бројот 284; додека во Каталогот на основни ѕвезди (GSC) е групиран под бројот 5535. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1600.
Тема (управна единица)
Опис на темата
Поимот тема е повеќезначен, означува облик на воена управа но исто така и административна поделба на територијата. Тема претставува подрачје/регион од царството кое било дадено на војниците за обработка. Војниците и понатаму технички биле дел од воените формации, под команда на стратезите. Тие не ја поседувале земјата која ја обработувале. На тој начин императорот планирал да ги намали трошоците за војската. Со прифаќање на условите на императорот, војниците се согласувале дека нивните наследници исто така ќе служат на војската и ќе работат во темата.
Командантот на темата, не само што командувал со неговите војници, туку тој имал и цивилна јурисдикција над територијата која му била доверена.
Причини за реформите на Ираклиј
При крајот на шестиот и почетокот на седмиот век, Византиското Царство честопати била мета на напади. Од југ нападите доаѓале од Сасанидското Царство, од исток нападите доаѓале од Сирија, Египет и Анадолија. Словените и Аварите навлегувале на Балканот. Ломбардите напаѓале во северна Италија. Моќта на царството била намалена а војсководците често се бунтувале против државата. Под овие околности, Ираклиј бил приморан да спроведе реформи со цел зачувување на царството.
Исход од реформите
Новиот систем на населување на воените трупи на необработуваната земја и зајакнувањето на лојалноста на месното население придонело во голема мера за зајакнување на Византиското Царство. Во следните декади, Сасанидите биле поразени, нападите на Словените и Аварите биле амортизирани, а бунтувањата на генералите не биле толку чести. Новата воена структура го спасило царството од пропаст и и овозможило да опстане со векови. Но за тоа морало да се плати одредена цена, во смисла на зголемена милитаризација на опшеството и оддалечување од цивилните институции и цивилната култура. Од овие причини, појавата на темите се смета за крај на доцната антика и почеток на средниот век на Источното Римско Царство.
Системот на теми, во тоа време, создал аристократски фамилии кои цврсто ги контролирале доделените подрачја со свои приватни војски кои биле лојални повеќе на нив отколку на императорот. Овие фамилии биле финансиски независни и честопати биле над царскиот авторитет.
Голема Пештера
Голема Пештера е пештера со должина од 193, нивелација 11, позната и како Голема Пештера Кашајне.
Пештерата се наоѓа во северниот дел на Џервинска греда, во областа Петрово Село, општина Кладово. Рекичката Велика Пештера, долга 900 метри, со сливно подрачје од 0,5², тече низ протерозојските гнајсеви на кристалот Теке и на 370 м.н.в ги нурнува горнјурски варовници на Џервинските греди. Во главниот канал тоне и повторно извира низ мала пештера под низводниот варовнички дел, во допир со песочниците и глините од долникредестите.
Должината на главниот канал е 129, се одликува со исечени ерозивни тераси и големи количини на талог, додека пештерски украси речиси и да нема.
Македонска династија
Македонската династија владеела со Византија од 867 до 1056 година и доаѓа по Аморијанската династија. Позната е и како Ерменска династија. Со оваа династија е поврзана македонската ренесанса во Византија.
Кевин Андерсон (тенисер)
Кевин Андерсон (англиски: Kevin Anderson) е јужноафрички тенисер, роден на во Јоханесбург. Моментално се наоѓа на 36 место според АТП листата.
Најдобарорангиран бил во мај 2011 година, кога се наоѓал на 33 место.
Список на државни водачи во 1043 година
Ова е список на државни водачи во 043 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Уметност во нови медиуми
Уметност во нови медиуми е жанр што опфаќа уметнички дела создадени со користење на технологии на нови медиуми, вклучително дигитална уметност, компјутерска графика, компјутерска анимација, виртуелна уметност, интернет уметност, интерактивни уметнички технологии, компјутерска роботика и биотехнологија како уметност. Ваквата фокусираност врз медиумот е клучна одлика на голем дел од современата уметност. Уметноста во нови медиуми често вклучува интеракција меѓу уметникот и набљудувачот.
Концептите на уметноста во нови медиуми често произлегуваат од областите на телекомуникациите, масовните медиуми и дигиталните начини на изведба и пренос, со разновидни уметнички практики кои се движат од концептуални и виртуелна уметност па сè до перформанс и инсталација.
Секст Проперциј
Секст Проперциј (латински: Sextus Propertius, 50-45 п.н.е. - околу 15 п.н.е.) - староримски поет.
Животопис
Проперциј се родил во Асисиум, Умбрија во угледно семејство кое подоцна осиромашило за време на граѓанските војни. Голем дел од имотот на неговото семејство им бил поделен на воените ветерани. Оттука, уште во младоста, тој се преселил во Рим.
Творештво
По доаѓањето во Рим, Проперциј почнал да се занимава со поезија при што себеси се нарекувал Калимах. Тој се спријателил со Вергилиј, со Хорациј и со Овидиј и бил дел од друштвото на Мецена. Од неговото творештво се сочувани четири книги со елегии во кои го опеал љубовниот занос кон Цинтија чие вистинско име било Хосија. За својата љубов кон неа, Проперциј напишал: „Синтија беше прва, а ќе биде и последна.“ (Cynthia prima fuit, Cynthia finit eras). Неговите „Елегии“ се одликуваат со богат митолошка градба и со голема ученост и затоа бил наречен „учениот поет“ (poeta doctus). Поради големата топлина и страст, неговите елегии Овидиј ги нарекол „огнови“ (ignes). Една од неговите најубави елегии е онаа посветена на смртта на Корнелија - „Кралицата на елегиите“ (Regina eligiarum). Со творештвото на Проперциј, римската елегија го достигнала врвот. Секст Проперциј најмногу се придржувал кон александриската елегија, а неговите песни се полни со вознемирувачка патетика и митолошки слики.
Нови медиуми
Нови медиуми е термин што ја опишува појавата на дигитални, компјутеризирани, или мрежни информатички и комуникациски технологии кон крајот на XX век. Повеќето технологии кои се нарекуваат „нови медиуми“ се дигитални, а други нивни одлики се манипулативноста, можноста за вмрежување, густината, компресивноста, интерактивноста и непристрасноста. Примери за нови медиуми се интернет, мрежни места, компјутерска мултимедија, компјутерски игри, ЦД-РОМ и ДВД. Нови медиуми не се телевизиските емисии, играните филмови, списанијата, книгите или публикациите печатени на хартија.
NGC 2457
NGC 2457 — спирална галаксија во соѕвездието Рис, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2457 се споменува и како MCG 9-13-86, CGCG 262-46, NPM1G +55.0040.
Откривање
Објектот е откриен на 10 март 1874 година од страна на Ралф Коупленд, со помош на рефлекторски телескоп, чијашто леќа имала пречник од 72 см.
Податоци од набљудување
Според морфолошката класификација на галаксиите, NGC 2457 е од видот Sbc. Видливиот сјај со голо око изнесува 15,4 m, а оној во рамките на интервалот од минималната до максималната честота 16,2 m, додека површинскиот сјај изнесува 12,8 m/лм2. NGC 2457 има привидни димензии од 0,5' х 0,2'.
Други поделби
Проучување на NGC 2457 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 22161. Во рамките на атласот на длабокото небо, Уранометрија 2000.00, објектот припаѓа на групата означена со бројот 43; додека во Каталогот на основни ѕвезди (GSC) е групиран под бројот 3787. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 985.
Сврвен кварк
Во физиката на честички, стоп-кварак со симбол ƭ, е суперпартнер на врвниот кварк како што е предвидено со суперсиметрија (SUSY). Тоа е сфермион, што значи дека е бозон на спин-0 (скаларен бозон).Додека врвниот кварк е најтешкиот познат кварк, стоп-кваркот е всушност најлесниот и најчестиот кварк во многу модели на суперсиметрија
Стоп скварк е клучна компонента на широк спектар на (SUSY) модели кои се однесуваат на проблемот со хиерархијата на Стандардниот модел (SM) на природен начин.Партнер бозонот на врвниот кварк ја стабилизира масата на Хигсовата бозонска маса против квадратично дивергентните квантни исправки, под услов нејзината маса да биде блиску до електрославната скала на електричното симетрија.Ако ова било случај тогаш стоп-скваркот ќе биде достапна во Големиот хадронски судирач.Во генеричкиот Minimal Supersymmetric Standard Model (MSSM) кој е заштитен R-паритет, скаларните партнери на десните и левите кварти се мешаат за да формираат масивни сопствени стапки на две станици.Во зависност од специфичните детали на (SUSY) моделот и масовната хиерархија на  суперпартнерот (sparticle), станицата може да се распаѓа во дното на кваркот и полначот, со последователно распаѓање на полначот во најлесниот неутралин (кој често е најлесниот суперсиметричен честички).
Многу пребарувања за докази за стоп-скварк се извршени од двете ATLAS и CMS експерименти на LHC, но досега не е откриен никаков сигнал.
Саратов
Саратов (Саратов) — град и административен центар на Сартовската област, Русија. Градот се наоѓа на реката Волга, северно од Волгоград.
Брезово (појаснување)
Поимот Брезово може да означува:
Саратов
Демографија
Според пописот од 2010 година во Саратов живееле 837.900 жители. Повеќе од 90% од жителите во градот се Руси. Останатите се: Татари, Украинци, Ерменци, Казаци и други.
Персиска дебелоглавка
Персиската дебелоглавка (Spialia phlomidis) е пеперуга од семејството на дебелоглавки. Пеперугата ја има и во Македонија.
Опис
Пеперугата живее во јужниот дел на Балканот, Мала Азија, Јужна Русија и Иран.
Пеперугата има распон на крилја од 14 до 15 мм. Возрасните единки летаат од јуни до јули и годишно имаат една генерација. Ларвите се хранат со Convolvulus libanotica.
Аријана Гранде
Аријана Гранде (Ariana Grande, 26 јуни 1993) — американска глумица, пејачка и авторка на песни.
Детство
Гранде е родена и израсната во Бока Ратон. Ќерка е на Џоан и Едвард Гранде. Френки е нејзиниот постар брат, кој исто така е глумец. Таа има италијанско потекло. Како ученичка во Норт Броуорд учествувала во детскиот театар.
2008 - 2013
Од 2010 година до 2013 година учествувала во третиот серијал од Кет Валентајн - слаткото, наивно и секогаш насмеано девојче. За оваа улога ја бојадисала косата во црвено. Во "Victorious" е рамо до рамо со Викторија Џастис, а во една од епизодите на "iCarly" игра заедно со колегите од "Victorious", а од 2013 година се снима во "Sam & Cat" заедно со нејзината добра пријателка и колешка Џенет Меккарди.
Во 2011 година озвучава принцеза Диазпро во "Клуб" Уинкс".
Во август 2013 година, Гранде го издава својот прв студиски албум "Yours Truly", чиј водечки сингл "The Way" влегува во топ 10 на Билборд Хот 100. Следат уште неколку синглови - "Baby I", "Almost Is Never Enough" - балада, во која соработува со Нејтан Сајкс од " The Wanted" и најновиот "Right There" - дует со раперот Биг Шон.
Карачаево-Черкесија
Карачаево-Черкесија (руски: Карачаево-Черкесская республика) е автономна република во составот на Руската Федерација.
Часовен појас
Карачаево-Черкесија е сместена во Московската часовен појас (MSK/MSD). УКВ разлика од +0300 (MSK)/+0400 (MSD).
Езера
Има приближно 130 езера во републиката.
Планини
Карачаево-Черкесија е претежно планинска земја.(~80% од теритиријата). Планината Елбрус, е највисоката планина во Европа, и се наоѓа на границата со Кабардино-Балкарија.
Природни богатства
Во оваа република најмногу може да се најде злато, јаглен, бакар, и др.
Население
|десно|Панорама на главниот град Черкеск